**Cărări rănite de privirea ta**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vine noaptea și ne cerne

Ca și apele în râu

Să n-ai timp să nu ai vreme

De-a pune mersului frâu

Cad din stele picuri vii

De lumină și uimire

Tu pe brațe să te știi

Ca și rupt azi de iubire

Inserează-ți dar privirea

În a nopții fine văluri

Dar să știi că amintirea

Generează alte țeluri

Pe cărările rănite

De privirea ta mereu

Florile-s încercuite

Investind sufletul tău

Și ca norii de afară

Fugăriți pe cer de zor

Ne menții în primăvară

Cu-al ideii tale spor

23-01-2018 cluj